section_heading: Društvo
paragraph_text: Kaste (njih četiri) kod Hindusa nastale su po legendi od Brahmine glave, ruku, bedara i nogu. Neizmjerno iznad svih kasta su: 1) Brahmani (svećenstvo). Iza njih dolazi ratničko plemstvo Kšatrija. Odmah ispod Kšatrija dolazi kasta Vajšija (građanstvo). Ove prve tri kaste su 'dvaput rođeni', i neizmjeran ih jaz dijeli od posljednje četvrte kaste Šûdra. Šûdre su oni koji služe, njima je zabranjeno sudjelovanje u obredima žrtvovanja i čitati svete knjige. Današnji broj kasta u Indiji postao je nepregledan.